OzLabs/hebrew-wiki-articles huggingface dataset:
BNT 1

BNT 1 ׁׁ(בבולגרית: БНТ 1) הוא ערוץ טלוויזיה ציבורי בולגרי שנוסד בשנת 1959. הוא החל לשדר ב-26 בדצמבר אותה שנה. המשרד הראשי של הערוץ נמצא בסופיה בירת בולגריה. הערוץ מנוהל על ידי הטלוויזיה הבולגרית הלאומית, שהיא גוף השידור הציבורי הבולגרי.

בשנת 2016 נתון הרייטינג הממוצע של הערוץ היה 4.05%.

== היסטוריה ==
השידור הראשון של טלוויזיה בבולגריה בוצע ב-7 בנובמבר 1959 והוא היה שידור ישיר של הפגנת 7 בנובמבר. השידור הרשמי בוצע ב-26 בדצמבר אותה שנה מסופיה. בשנת 1964 הוקם ארגון "הרדיו והטלוויזיה הבולגרית", ובשנת 1971 הופרדו שני הארגונים. 

החל מ-1 ביוני 2016 הערוץ החל לשדר בפורמט שידור של HDTV.

== שיטת שידור ==
שידורי הערוץ מבוצעים על ידי 20 משדרים עיקריים ברחבי המדינה. הוא משודר דרך כל רשתות הטלוויזיה בכבלים ומשודר גם דרך הלוויין ברחבי אירופה, ורבות מהתוכניות ניתן למצוא באתר ארגון "הטלוויזיה הלאומית הבולגרית". 

בקיץ 2005 הערוץ החל בשידורים ניסיוניים בפורמט דיגיטלי של DVB-T.

== קישורים חיצוניים ==
* 

== הערות שוליים ==

קטגוריה:ערוצי טלוויזיה
קטגוריה:BNT
Ta Tum Tum

Ta Tum Tum הוא סינגל שהוקלט על ידי הצמד הברזילאי סימונה & סימריה, בשיתוף עם הזמר קביניו. השיר יצא לאור ב-30 בינואר 2018, תחת חסותה של חברת התקליטים יוניברסל מיוזיק גרופ, כסינגל שלא מתוך אלבום, בדומה לסינגלים קודמים של הצמד.

בסמוך לצאתו עלה השיר לרשתות הסטרימינג, ספוטיפיי, אפל מיוזיק, וכולי.

== רקע וכתיבה ==
את השיר כתבו סימונה וסימריה וקביניו. תחילה, פרסמו השלושה הצצות מתוך השיר לאינסטגרם, לטוויטר, ולרשתות חברתיות נוספות. לבסוף, ב-30 בינואר 2018, הועלה הסרטון לערוצו של במאי הווידאו קליפים "KondZilla".

בסמוך לצאת השיר, יצא גם "קליפ ריקוד", שהפך לוויראלי במהרה, והכיל בתוכו גם את השיר.

== וידאו קליפ ==
הקליפ מתחיל כאשר ניתן לראות את קוביניו יושב בתוך חדר הלבשה כאשר מצלמה בידו, ואת סימונה וסימריה נכנסות לתוכו גם כן. לאחר מכן, השתיים מצולמות עשרות פעמים על ידי קוביניו בפוזות שונות ברחבי המבנה שמתגלה בסוף הקליפ, כאחוזה יוקרתית.

נכון למרץ 2020, מונה הצפיות של הקליפ עומד על כ-260 מיליון צפיות, דבר אשר הופך אותו לחמישי הנצפה ביותר של סימונה וסימריה.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ברזיל (Pro-Música Brasil)
|פלטינה
|60,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי סימונה & סימריה
קטגוריה:שירים בפורטוגזית
קטגוריה:שירים שנכתבו על ידי סימונה & סימריה
עיר מבעד לחלון (ואדי רושמייה)

"עיר מבעד לחלון (ואדי רושמייה)" (1958) הוא רישום מאת הציירת הישראלית אביבה אורי.
==תיאור==
הרישום "עיר מבעד חלון" נוצר בשנת 1958, תקופה בה נהגה אביבה אורי לרשום על פי הנוף בתל חליסה שבחיפה. בחלקו העליון של גיליון הנייר יצרה אורי מעין קו נוף, המורכב מחזרה על כמה קווים מאוזנים. טכניקה דומה הפעילה האמנית באותה עת בתיאור נופי הרי יהודה. מתחת לקו זה, במרכז הגיליון, מופיע תיאור של "ואדי רושמייה", הוא נחל גיבורים. אורי שילבה ברישום, העשוי בקו שחור, בין תיאור טופוגרפי לבין תיאור אורבני. בנוסף, הוסיפה האמנית קווים כחולים, העשויים בעפרון צבעוני, היוצרים חיבור בין חלקו התחתון של הפורמט לחלקו העליון. 

שרה ברייטברג-סמל תיארה את סדרת רישומים זו כביטוי אידאי של הר, וקשרה את סגנון הרישום אל האמנות הסינית. "רישומי ההר של אביבה אורי, למרות שהם שומרים על קשר עם המציאות הם רישומים רעיוניים. ההר, יותר משהוא נוכחות פיזית, הוא נוכחות אידאית".

הרישום הוצג בשנת 2002 בתערוכה הרטרוספקטיבית של אורי במשכן לאמנות עין חרוד, בתערוכת היחיד שנערכה לעבודותיה בגלריה גורדון ב-2009

==הערות שוליים==

קטגוריה:אביבה אורי
קטגוריה:רישומים
קטגוריה:רישום ישראלי
קטגוריה:יצירות משנת 1958
ראבוד

ראבּוּד (בערבית: رابود) הוא כפר פלסטיני בנפת חברון בדרום חבל יהודה, השוכן סמוך לתל דביר (בערבית "חירבת ראבוד") הממוקם 13 ק"מ דרומית מערבית לחברון, וכ -5 ק"מ צפונית מערבית לא-סמוע. ראבוד מנה 2,987 תושבים במפקד 2016 שנערך על ידי הלשכה הפלסטינית המרכזית לסטטיסטיקה.

בשנת 1983 הוקמה, בצמוד לכפר מצפון, ההתנחלות עתניאל.

לפי פאלמר, ראבוד פירושו "מאורה".

== היסטוריה ==
על פי מחקר של מכון המחקר היישומי - ירושלים (ARIJ), ההיסטוריה של ראבוּד מתוארכת לתקופה הכנענית בארץ ישראל, ותושבי הכפר המודרניים היגרו מחצי האי ערב.

סמוך לכניסה לכפר נמצאת "ח'ירבת ראבוד", אתר העיר הכנענית העתיקה דביר.

בשנת 1863 מצא ויקטור גרן באזור הכפר "מערות ובורות שנחפרו בסלע... בתים קטנים הרוסים, ובנקודה הגבוהה ביותר, שרידים של מגדל". מצפון ומדרום-מזרח למקום הכפר היו שני קירות מנוקבים, עם חורים רבים. גרן קרא להם "חורקן בני חסן".

בשנת 1883, "סקר ארץ ישראל המערבית" מצא במקום "קירות, בורות ומערות קבורה".

במפקד 1931 של ארץ ישראל נכתב כי היישוב בנפת חברון הידוע בכינויו דורא הוא אוסף של יישובים סמוכים, אשר אחד מהם היה ח'ירבת ראבוד. דורא כללה בסך הכל 70 מקומות יישוב, בהם ח'ירבת ראבוד, ובכל היישובים אלו היו 1,538 בתים מאוכלסים בכ-7,255 מוסלמים.

בעקבות מלחמת השחרור, ולאחר הסכמי שביתת-הנשק של 1949, עבר ראבוד לשליטה ירדנית. ב-1961, אוכלוסיית ראבוד הייתה 206 נפש.
===לאחר 1967===
מאז מלחמת ששת הימים נמצא הכפר תחת שליטה ישראלית. המועצה הארצית שהוקמה ב-1993 על ידי הרש"פ, מנהלת את ענייניה האזרחיים של רבוד ומספקת שירותים עירוניים.
בשנת 1982 הוציא צה"ל צווי תפיסה, שמכוחם תפס עשרות דונמים של אדמות פרטיות משטחי הכפר. הקרקע שנתפסה הוכרזה כאדמת מדינה. 

לאחר הסכם אוסלו השטח הבנוי של הכפר סווג כשטח B אך 30% מהקרקעות החקלאיות של הכפר סווגו כשטח C. המועצה המקומית שהוקמה ב-1993 על ידי הרשות הפלסטינית, מנהלת את ענייניה האזרחיים של ראבוד ומספקת שירותים עירוניים.

בשנת 2005, בדו"ח שהכין ברוך שפיגל, נמצאו חריגות בנייה מחוץ לתחום אדמות המדינה אל תוך קרקעות פרטיות של תושבי הכפר לצורך הרחבת ההתנחלות עתניאל.
==חינוך==
בית הספר בכפר
בראבוד בית ספר אחד, שבו לומדים מכיתה א' עד ט'. לאחר מכן עוברים לבית ספר התיכון האזורי בכפר דורא, עד כיתה י"ב.

==קישורים חיצוניים==

*Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
*[http://vprofile.arij.org/hebron/pdfs/Rabud.pdf Rabud village (fact sheet)], המכון למחקר יישומי - ירושלים (ARIJ)
*[http://vprofile.arij.org/hebron/pdfs/Rabud_pr_en.pdf Rabud village profile], ARIJ
*[http://vprofile.arij.org/hebron/images/Rabud%20Areal%20Photo.jpg Rabud aerial photo], ARIJ
*[http://vprofile.arij.org/hebron/pdfs/needsfordevelopment/Rabud_vp_en.pdf The priorities and needs for development in Rabud village based on the community and local authorities’ assessment], ARIJ
*[https://www.google.com/maps/place/Rabud/@31.4313803,35.0043444,14z Rabud], google-map

==הערות שוליים==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
ראבוד (דביר)
מי שטוב לו ושמח

מי שטוב לו ושמח הוא שיר משחק עברי שהוא תרגום-עיבוד מאת דתיה בן דור לשיר הילדים האמריקאי "If You're Happy and You Know It".

השיר האמריקאי התפרסם בשלהי שנות ה-50, בלחן אמריקאי עממי. על בסיס השיר כתבה בן דור את הגרסה העברית, שבוצעה ב-1977 בתוכנית הטלוויזיה "מה פתאום?" של הטלוויזיה החינוכית הישראלית בהנחייתה של נירה רבינוביץ' ובשיתוף הבובה קישקשתא (בפרק 18: "יום הולדת לקישקשתא", שהיה בסימן חגיגה).בעקבות התוכנית הקליטה רבינוביץ את התקליט "שירי משחק" שבו הופיע השיר. 

השיר בוצע גם בקלטת-הווידאו לילדים מי שטוב לו ושמח כף ימחא – שירי משחק של דתיה בן דור (1994)<ref></ref>, שכוללת שירים ולחנים מאת דתיה בן דור, בקלטת-וידאו לילדים שירים קטנים – למשחק ולימי-הולדת (1989)<ref></ref>, בקלטת-וידאו לילדים שירים קטנים 9 - שירים שאהבנו (1994)<ref></ref> ובשירים השונים מעט "אם נעים וגם שמח" בסדרה "החברים של ברני ו"יש בלונים באוויר" בסדרת הקלטות "קסם בג'ימבורי".

השיר בוצע גם ב-1998 בסרט "ההרפתקה הגדולה של ברני", ובפרסומת לחטיף הבוטנים "שוש".

בערוץ "בייבי" בוצע הישר בארבע גרסאות:

הגרסה הראשונה ששודרה בקלטת " השפן הקטן", הגרסה השנייה הייתה באנימציה והייתה מכונה שיר השמחה, הגרסה השלישית בגרסת קטני והגרסה הרביעית בגרסת השירים בהנפשה ממוחשבת. 

ביצועים נוספים נמצאים בקלטת וסדרת הילדים "אנגלית זה איזי" עם יעל לוי טל בתפקיד ליזי וניצן זיצר בתפקיד איזי החתול, בתוכנית הטבע הישראלי בפרק צפרדע מזמרת כשלכל אחד מהדמויות לא הייתה דרך לעשות את מה שהיה בשיר, במופע הילדים "רייצ'י וסוד הריצ'רצ'ים", בסרט "סטורי של פסטיגל – אגדה מעכשיו", בפרסומת לשופרסל online בכיכובם של אילן פלד ואפי בן ישראל, בערוץ הופ! ילדות ישראלית, בפרק "ביפ" מהסדרה "ארתור", ובפרק "פיק אפ בר" מהסדרה "החברים של נאור".

==תוכן השיר==
בשיר חמישה בתים הכוללים הוראות ל"מי שטוב לו ושמח".

בבית הראשון של השיר מתבקש מי שטוב לו ושמח למחוא כף.

בבית השני לרקוע ברגליו.

בבית השלישי לצחוק. 

בבית הרביעי לקרוא "היי הופ".

הבית החמישי של השיר כולל קריאה להתחיל את הכל מהתחלה.

==קישורים חיצוניים==
* [https://shironet.mako.co.il/artist?type=lyrics&lang=1&prfid=1743&wrkid=6844 מילות השיר] באתר שירונט
* 
* [https://www.youtube.com/watch?v=MR00jzkQRvE השיר "מי שטוב לו ושמח" ב-15 שפות שונות (אנגלית, אלבנית, ערבית, בולגרית, גרמנית, הינדי, הונגרית, איטלקית, הולנדית, נורבגית, פורטוגזית, רוסית, טורקית, צ'כית, ספרדית)], 2023, באתר יוטיוב
* [https://www.youtube.com/watch?v=wAGJVPXaHHk השיר "מי שטוב ושמח" בסינית], 2016, בערוץ יוטיוב

==הערות שוליים==

קטגוריה:שירי שנות ה-1950
קטגוריה:שירי 1977
קטגוריה:שירים בעברית
קטגוריה:שירים על אושר
קטגוריה:שירי ילדים
קטגוריה:שירי משחק
קטגוריה:שירים שתורגמו לעברית
קטגוריה:מוזיקה אמריקאית
סוכנות היערות הפדרלית

סוכנות היערות הפדרלית של רוסיה (ברוסית: Федеральное агентство лесного хозяйства России, בקיצור Рослесхоз) היא משרד פדרלי האחראי ליישום המדיניות הממשלתית בתחום הייעור, מתן שירותים וניהול נכסי המדינה בתחום הייעור, הגנה על יערות (תוך שיתוף פעולה עם שירותי הכיבוי בעת מבצעי כיבוי שריפות) ובנוסף הסוכנות אחראית גם לניהול הפארקים הלאומיים של רוסיה ולהגנה על שטחים ונכסים אחרים בעלי ערך היסטורי וכאלה שהוגדרו כמיועדים לשימור במדינה.

הסוכנות מהווה לשכה של המשרד למשאבי טבע של רוסיה, בעצמו זרוע של הממשל הפדרלי. בעבר, משנת 2010 עד 2012 הייתה כפופה לממשלת רוסיה (עד אוגוסט 2010 — למשרד החקלאות של רוסיה) מאז 2012, הגוף פועל בכפיפות למשרד למשאבי טבע של הפדרציה הרוסית.

השירות מנהל ומפקח על מאות שטחים ונכסים, ש-50 מהם מוגדרים כפארקים לאומיים. הסוכנות גם מתמודדת עם שרפות יער באמצעות סוכנות Avialesokhrana (השירות להגנת היערות) ובשיתוף פעולה עם כבאי המשרד למצבי חירום של רוסיה.

== מבנה ==
* המינהל לטכנולוגיית מידע ופיתוח
* המינהל לרישום יערות, מלאי וענייני היער
* השירות להגנת היערות
** המינהל להגנה על יערות
** המינהל לשימוש ביערות
** המינה לפיקוח ממלכתי על יערות, כיבוי שריפות יער ופיקוח על הממשל המקומי בענייני יערות
* מינהל המימון, תשלומי מינהל ומדיניות התקציב
* מינהל הכלכלה, התכנון האסטרטגי וניתוח מערכתי בתחומי יער
* מינהל המשפטים
* מינהל המדע, ההשכלה ושיתוף פעולה בינלאומי
* המינהל לענייני אדמה
* המחלקה להגנה על סודות מדינה
* מינהל כוח אדם
* אדמיניסטרציה

== ראשי הסוכנות ==
# ולרי רושצ'ופקין (2004—2008)
# אלכסיי סבינוב (26 במאי 2008—2010)
# נ. מסליאקוב (2010—2013)
# ולדימיר לבדב (2013—2014)
# איוואן ולנטיק (27 באוקטובר 2014 ועודנו מכהן)

==ראו גם==
*הפארקים הלאומיים של רוסיה

== קישורים חיצוניים ==

* 

==הערות שוליים==

*
קטגוריה:רוסיה: ארגונים ממשלתיים
קטגוריה:יערנות
רכס קונלי

רכס קונלי (באנגלית: Connelly Range) הוא רכס הרים המהווה תת-רכס של רכסי הוגם בהרי אומינקה, בצפון פרובינציית קולומביה הבריטית שבקנדה. 

הרכס ממוקם בין אגם בר (המתנקז לאוקיינוס השקט) לבין נהר אומינקה (המתנקז לאוקיינוס הארקטי) ולכן רכס קונלי מהווה חלק מקו פרשת המים של אמריקה. 

שטח הרכס 617 קמ"ר, והוא מגיע לגובה של 1,626 מטרים מעל פני הים.

==מקור השם==
הרכס נקרא על שם פורט קונלי (Fort Connelly) מצודה של חברת מפרץ הדסון שנוסדה בשנת 1826 על ידי ג'יימס סאגלס, המושל האחרון של האי ונקובר וקולומביה הבריטית מטעם החברה הצפון מערבית. מקומו של פורט קונלי אינו ידוע היום; יש הסבורים שהיה ממוקם במוצא אגם בר, ואחרים סבורים שהיה על אי בסמוך למפרץ צייטוט. 
שם הרכס אומץ רשמית ב-23 באפריל 1940.

== קישורים חיצוניים ==
* [https://apps.gov.bc.ca/pub/bcgnws/names/8013.html רכס קונלי] באתר ממשלת קולומביה הבריטית
* [https://bivouac.com//ArxPg.asp?ArxId=1506 רכס קונלי] באתר אנציקלופדיית ההרים הקנדית
* [https://mapcarta.com/24199272 תצלום לוויין ומידע גאוגרפי]
* [https://tripcarta.com/24199272 מפה טופוגרפית של רכס קונלי]
* [http://www.summitsearch.org/places/connelly-range רכס קונלי] באתר summitsearch
* [http://www.env.gov.bc.ca/bcparks/explore/parkpgs/sustut/ הפארק הפרובינציאלי סוסטוט - אתר רשמי]
* [https://www.yr.no/place/Canada/British_Columbia/Connelly_Range/ מזג אוויר עדכני עבור רכס קונלי]
** [https://www.meteoblue.com/en/weather/forecast/week/connelly-range_canada_5926797 תחזית מזג אוויר עדכנית עבור רכס קונלי]
** [https://www.yr.no/place/Canada/British_Columbia/Connelly_Range/statistics.html סטטיסטיקות מזג אוויר עבור רכס קונלי]

==הערות שוליים==

קונלי
קונלי
קטגוריה:קו פרשת המים של אמריקה
נאבי טאג'ימה

נאבי טאג'ימה (ביפנית: 田島 ナビ; 4 באוגוסט 1900 – 21 באפריל 2018) הייתה אישה יפנית שנחשבה לאדם החי המבוגר ביותר בעולם שגילו מתועד, החל מ-15 בספטמבר 2017, עם פטירתה של הג'מייקנית ויולט בראון.

טאג'ימה הייתה האדם המבוגר ביותר ביפן ובאסיה בכלל אי פעם, וכן האדם המבוגר השלישי בעולם אי פעם, ונחשבה לפני מותה לאדם החי האחרון שנולד בשנת 1900.

== ביוגרפיה ==
טאג'ימה נולדה ביפן באראקי, אזור שהיה אז כפר קטן ועני, בחלק המערבי ביותר של האי קיקאיג'ימה. מאז פברואר 2002 היא התגוררה בבית אבות בשם "קיקאין" (喜界園) - בקיקאי שבמחוז קגושימה.

בעלה, טומינישי טאג'ימה (田島 富二子), מת בגיל 95 כאשר תאריך פטירתו המדויק לא ידוע. לפי כמה מקורות מותו היה בשנת 1991 ולפי מקורות אחרים זה היה בשנת 1992 או 1993. יש לה תשעה ילדים - שבעה בנים ושתי בנות. נכון לספטמבר 2011 היו לטאג'ימה 28 נכדים, 56 נינים ו-35 בני נינים. נכון לספטמבר 2015, היו לה למעלה מ-140 צאצאים, כולל הנינים של הילדים. נכון לסוף ספטמבר 2017, היו לה כבר 160 צאצאים.

טאג'ימה הפכה לאדם המבוגר ביותר ביפן ב-27 בספטמבר 2015, עם מותה של אישה אנונימית בת 115 שחיה בטוקיו. ב-15 בספטמבר 2017, עם מותה של הג'מייקנית ויולט בראון, בגיל 117, הפכה טאג'ימה לאדם החי המבוגר ביותר בעולם, והאדם האחרון בעולם ששרד את חייו מהמאה ה-19. ב-10 באפריל 2018 הוכרזה כאדם המבוגר השלישי בהיסטוריה אשר גילו מתועד.

נפטרה ב-21 באפריל 2018.

==קישורים חיצוניים==
* 

== הערות שוליים ==

קטגוריה:יפנים
קטגוריה:יפנים שהגיעו לגיל מאה
קטגוריה:ילידות 1900
קטגוריה:נשים שהגיעו לגיל מאה
קטגוריה:אישים שהגיעו לגיל 110 בעת החדשה
קטגוריה:יפנים שנולדו ב-1900
קטגוריה:יפנים שנפטרו ב-2018
רונן חן

רונן חן (נולד ב-1965) הוא מעצב אופנה ישראלי ובעלי מותג אופנה הנושא את שמו.

==ביוגרפיה==
רונן חן נולד ברמת גן, בן לגאולה, יועצת השקעות בבנק, ולסלים, רוקח בעבר והיום עובד לצד בנו. למרות שבמקור הוא תכנן ללמוד אדריכלות, בשל משך הלימודים והמרחק מהבית, החליט חן ללמוד עיצוב אופנה. בשנת 1986, לקראת שחרורו מהצבא, הוא נרשם ללימודי עיצוב אופנה בשנקר. בשנה השלישית של התואר הוא החל למכור חגורות ונעליים לחנויות בוטיק ברחבי תל אביב. במהלך השנה הרביעית ללימודים הוא החל להרוויח כסף ממכירת פריטי אופנה במחירים נגישים 
.

בשנת 1990, מיד עם סיום הלימודים, הוא החל לעבוד עבור מעצב האופנה גדעון אוברזון והחל להתמקצע בתפירה עילית. בשנת 1993 הוא הקים את מותג האופנה "רונן חן", ופתח סטודיו בדירתו. בשנת 1994 פתח חן את החנות הראשונה ברחוב שינקין בתל אביב 
. 
בשנת 1995, בעקבות ההצלחה לה זכה בתערוכה בלונדון, פתח בשיתוף עם זכיין 3 חנויות בבירה הבריטית. חנויות אלו נסגרו כעבור שנתיים, בעקבות החלטתו של חן להתמקד בפיתוח המותג בישראל 
. בשנת 2009 פתח רונן חן חנות חדשה של המותג בלונדון באזור פורטמן וילאג'. חנות זו נסגרה בשנת 2014. בשנת 2010 קיבל חן הזמנה לעצב קולקציה בהיקף של כ- 200 אלף דולר עבור רשת הכלבו "NORDSTROM", המונה כ- 90 סניפים רחבי ארצות הברית.

מאז אוגוסט 2012, המותג רונן חן כולל 19 חנויות בישראל ו- 400 נקודות מכירה במדינות שונות ברחבי העולם, בהן ארצות הברית, קנדה, אנגליה ויפן. חן הוא אב לשתי בנות, ומתגורר כיום בתל אביב.

==ייצוג עבודותיו==
לאורך השנים דגמנו את בגדי המותג שחקניות ודוגמניות בהן אילנית לוי, אפרת דור, אניה מרטירוסוב, יאנה גור ויעל גולדמן. בשנת 2007 הופיעה חליפה של חן במגזין "O" של אופרה וינפרי. בשנת 2014 ציין חן 20 שנה למותג, במסגרת תצוגת אופנה חגיגית בשבוע האופנה "גינדי תל אביב" 
.

==סגנון עיצובי==
לדבריו של רונן חן, הוא "מעצב לנשים אמיתיות" – נשים שרוצה להיות אופנתיות, אך מעל הכול רוצות ללבוש בגדים פרקטיים. בין הקולקציות שיצר:
* 2014 – בהשראת שבוע האופנה "גינדי תל אביב", השיק חן את רונן חן Limited By – קולקציית קפסולה המתחדשת מדי עונה. 
* 2015 – השקת קולקציה משותפת עם הדוגמנית אניה מרטירוסוב.
* 2017 – השקת קולקציה משותפת עם הסטייליסטים מזל חסון וראובן כהן.
* 2017 – השקת קולקציה משותפת עם מעצבת האופנה נעה רביב.

==קישורים חיצוניים==

* 
* Avigayil Kadesh, [https://embassies.gov.il/la/AboutIsrael/IsraelExperience/Pages/Ronen-Chen-fashion-designer.aspx Ronen Chen’s inexpensive designer success], Israel Ministry of Foreign Affairs, 23.2.2012
* חדווה אלמוז, [https://www.bvd.co.il/%D7%93%D7%99%D7%A8%D7%AA%D7%95_%D7%A9%D7%9C_%D7%A8%D7%95%D7%A0%D7%9F_%D7%97%D7%9F.html כשאופנה ועיצוב נפגשים: הצצה לדירתו של מעצב האופנה רונן חן], בניין ודיור
* 
* 
* 
* 

==הערות שוליים==

קטגוריה:מעצבי אופנה ישראלים
קטגוריה:בוגרי מכללת שנקר
קטגוריה:ישראלים שנולדו ב-1965
אגם טאקלה

אגם טאקלה (באנגלית: Takla Lake) הוא האגם הטבעי החמישי בגודלו בפרובינציית קולומביה הבריטית שבקנדה.

האגם הוא אגם פיורדי עמוק, שממזרחו נמצאים רכסי סוואנל, נהר דריפטווד זורם אל האגם מכיוון צפון, ונהר מידל מנקז את האגם. 

אורכו של האגם 96 קילומטרים, ואורך חופיו 250 קילומטרים. האגם נמצא בגובה 688 מטרים מעל פני הים.

בחצי האי שבאגם מצוי הפארק הפרובינציאלי הר בלאנצ'ט בו מצויים איילי צפון ודובי גריזלי. בתוך האגם מצוי הפארק הימי הפרובינציאלי אגם טאקלה. 

האגם הוא אתר שייט בקאנו פופולרי, וכן מצויים בו דגי סלמון רבים.

==לקריאה נוספת==
<div class="mw-content-ltr">• Paul Schiarizza and Don MacIntyre, [http://citeseerx.ist.psu.edu/viewdoc/download?doi=10.1.1.176.5678&rep=rep1&type=pdf EOLOGY OF THE BABINE LAKE - TAKLA LAKE AREA, CENTRAL BRITISH COLUMBIA]</div>

==קישורים חיצוניים==
* [https://web.archive.org/web/20180219090414/http://en-ca.topographic-map.com/places/Takla-Lake-568635/ מפה טופוגרפית של אזור אגם טאקלה]
* [http://www.env.gov.bc.ca/bcparks/explore/parkpgs/takla_lk/ הפארק הימי הפרובינציאלי אגם טאקלה - אתר רשמי]
* [https://web.archive.org/web/20180219100240/http://bcafn.ca/community/takla-lake-first-nation/ ההיסטוריה של האומה הראשונה של אגם טאקלה]
** [http://maps.fphlcc.ca/takla_lake מידע על שפת טאקלה]
* [https://www.yr.no/place/Canada/British_Columbia/Takla_Lake_Marine_Park/hour_by_hour.html מזג אוויר עדכני עבור אגם טאקלה]
** [https://www.yr.no/place/Canada/British_Columbia/Takla_Lake_Marine_Park/statistics.html סטטיסטיקות מזג אוויר עבור אגם טאקלה]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רכסי אומינקה
טאקלה
ציאנמיד הסידן

ציאנמיד הסידן (CaCN<sub>2</sub>) הוא מלח הסידן של האניון ציאנמיד (CN<sub>2</sub><sup>2−</sup>).

==תכונות==
ציאנמיד הסידן הוא תרכובת אי-אורגנית חסרת צבע המתגבשת במבנה של מערכת גבישית הקסגונלית.

ציאנמיד הסידן התעשייתי כולל בתוכו 60-70% ציאנמיד הסידן, כ-20% CaO, 10% פחמן חופשי ועוד חומרים אחרים בכמויות קטנות.

==היסטוריה==
בחיפוש אחר דרכים לייצר ציאנידים לצורך טיהור זהב מתוך עפרות עם תכולת זהב נמוכה, גילו אדולף פרנק וניקודם קארו, שקרביד אלקלי סוחף נתרן בטמפרטורות גבוהות. בשנת 1898 הצליח פריץ רות, עמית של פרנק וקארו, לחמם סידן קרביד ל-1100 מעלות צלזיוס והתוצר שקיבל היה ציאנמיד הסידן, ולא סידן ציאנידי.

== ייצור ==
מייצרים את ציאנמיד הסידן מתגובה של סידן קרביד עם חנקן. סידן קרביד מחומם ל 1000°C בכבשן בו מוזרם גז חנקן לכמה שעות.

<math>CaC_{2(s)} + N_{2(g)} \rightarrow CaCN_{2(s)} + C_{(s)} \qquad \Delta H ^\circ =-69kCal/mol</math>

==שימושים==
ציאנמיד הסידן משמש בעיקר כדשן, הודות לפעילותו הכפולה בעת פרוקו. בעקבות התפרקותו ממגע עם נוזלים ועל ידי בקטריות בקרקע, משתחרר ציאנמיד, הפועל כקוטל עשבים, לשכבה העליונה של הקרקע, וחנקה הנמצא יותר עמוק בקרקע המספק תזונת נתרן לגידול הרצוי ששורשיו עמוקים יותר. ציאנמיד הסידן גם יעיל נגד מגוון של מחלות צמחים וכן נגד מזיקים.

==היקף ייצור==
בשנת 1975 עמד היקף הייצור העולמי על כ-200,000 טון.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מלחים
קטגוריה:סידן: תרכובות
קטגוריה:פחמן: תרכובות
קטגוריה:חנקן: תרכובות
נהר מידל (קולומביה הבריטית)

נהר מידל (באנגלית: Middle River; מילולית: הנהר האמצעי) הוא נהר באזור אומינקה במרכז פרובינציית קולומביה הבריטית שבקנדה.
בשפת קארייר, שפת האומה הראשונה (האבוריג'ינים) טאקל הנהר נקרא "דזיטיל'אייננלי קו". שמו הנוכחי של הנהר אומץ רשמית ב-15 ביולי 1936.

הנהר זורם לכיוון דרום-מזרח ממוצא אגם טאקלה ונשפך אל אגם טרמבלאור. אורכו של הנהר כ-35 קילומטרים. דגי האלתית עולים במעלה הנהר (מסלול האלתית) שבין נהר סטויארט ואגם טאקלה.

לחופי הנהר ממוקמת העיירה מידל ריוור ("נהר מידל"), וכן שמורת האינדיאנים (שמורת האומות הראשונות) דזיטיליין לי 9 כמו גם שמורת האינדיאנים א-ק'איי ווה צ'ו 26.

הנהר הוא אתר שייט קיאק פופולרי.

נהר מידל הוא אזור טבע מוגן בעל חשיבות מיוחדת בשל המגוון הרחב של הציפורים ובעלי החיים שבו.

== קישורים חיצוניים ==
* [http://www.env.gov.bc.ca/bcparks/heritage_rivers_program/bc_rivers/middle_river.html מהר מידל - אתר רשמי] באתר פארקי קנדה
* [https://apps.gov.bc.ca/pub/bcgnws/names/23568.html נהר מידל] באתר ממשלת קולומביה הבריטית
* [http://satellites.pro/Middle_River.British_Columbia.Canada תצלום לוויין של נהר מידל, והיישוב נהר מידל]
* [https://www.yr.no/place/Canada/British_Columbia/Middle_River/ מזג אוויר עדכני עבור נהר מידל]
** [https://www.yr.no/place/Canada/British_Columbia/Middle_River/statistics.html סטטיסטיקות מזג אוויר עבור נהר מידל]

==הערות שוליים==

קטגוריה:רכסי אומינקה
מידל
ברוס מקלארן

ברוס לסלי מקלארן (באנגלית: Bruce Leslie McLaren; 30 באוגוסט 1937 - 2 ביוני 1970) היה נהג מרוצים, מהנדס, מעצב מכוניות ויזם ניו זילנדי. הקים את קבוצת המרוצים מקלארן הנושאת את שמו. הקבוצה, הנחשבת לאחת המצליחות בתולדות אליפות הפורמולה 1, זכתה במהלך השנים 12 פעמים באליפות הנהגים ושמונה פעמים באליפות היצרנים. הקבוצה ניצחה שלוש פעמים במרוץ האינדיאנפוליס 500 ובמרוץ 24 השעות של לה מאן.

==ילדותו==
מקלארן נולד באוקלנד, ניו זילנד. בגיל תשע אובחן כלוקה בתסמונת לג-קלב-פרטס שגרמה לכך שרגלו הימנית תהיה ארוכה יותר מהשמאלית.

הוריו של מקלארן ניהלו מוסך וסדנה. אביו, לס, התחרה במרוצי אופנועים אך בשל פציעה עזב את התחום ועבר להתחרות במרוצי מכוניות.

==קריירה==
אביו של מקלארן שיפץ אוסטין 7 עימה התחרה ברוס לראשונה בגיל 14 במרוץ טיפוס גבעה. שנתיים לאחר מכן החל להשתתף בקביעות במרוצים במגוון כלי רכב: פורד 10, אוסטין-היילי וקופר-קליימקס. קצב ההתקדמות היה מהיר ובסיום עונת 1957/58 סיים כסגן-אלוף ניו זילנד.

===פורמולה 1===
מקלארן במהלך [[גרנד פרי גרמניה (1969)]]
בעונת 1958 התחרה בגרנד פרי ניו זילנד. ביצועיו באותו המרוץ הרשימו מאוד את ג'ק ברבהאם, שבהמשך הזמין את מקלארן להתחרות עבורו. ארגון הראלי הבינלאומי של ניו זילנד זיהה אף הוא את הפוטנציאל וצירף אותו לתוכנית "נסיעה לאירופה" (Driver to Europe). תוכנית שאיפשרה לנהגים צעירים להשתלם בקבוצות אירופאיות. בגרנד פרי גרמניה התחרו מכוניות פורמולה 1 לצד מכוניות פורמולה 2. מקלארן סיים את המרוץ ראשון בקטגוריית הפורמולה 2 וחמישי בדירוג הכללי.

לקראת עונת 1959 הצטרף יחד עם ברבהאם לקבוצת קופר. בגרנד פרי ארצות הברית, המרוץ האחרון בעונה, רשם את הניצחון הראשון והפך למנצח הצעיר ביותר בתולדות הגרנד פרי (22 שנים ו-104 ימים). עונת 1960 הייתה עונתו הטובה ביותר מבחינת הישגים. הוא ניצח בגרנד פרי ארגנטינה, סיים חמש פעמים נוספות בפודיום ובסיומה דורג במקום השני.

בעונת 1963 הקים את קבוצת המרוצים "ברוס מקלארן מוטור רייסינג בע"מ", אך המשיך להתחרות עבור קופר שנתיים נוספות. בשנת 1965 הכריז על הצטרפות הקבוצה לאליפות ועבר להתחרות בשורותיה. במהלך עונת 1968 השיג את הניצחון הראשון עבור הקבוצה כשניצח בגרנד פרי בלגיה. אף על פי שלא רשם אף ניצחון במהלך עונת 1969 הצליח לסיים את העונה במקום השלישי.

===Can-Am===
אליפות ה-Can-Am (קיצור של Canadian-American Challenge Cup) ערכה את עונת הבכורה שלה בשנת 1966 וקבוצת מקלארן הצטרפה הייתה מהראשונות שלקחו בה חלק. מקלארן לקח חלק בארבעה מרוצים וסיים את העונה במקום השלישי. בעונתו השנייה ניצח בשני מרוצים וזכה באליפות. האליפות התרחבה משישה לאחד עשר מרוצים בשנת 1969. מקלארן ניצח בשישה מרוצים, סיים שלוש פעמים במקום השני וזכה בתואר בשנית.

===מרוץ 24 השעות של לה מאן===
בין השנים 1959–1967 השתתף שמונה פעמים במרוץ 24 השעות של לה מאן כשהוא נוהג בדגמי קופר, מזארטי ופורד. בשנת 1966 ניצח את המרוץ יחד עם כריס אמון עבור קבוצת שלבי-אמריקן, כשהם נוהגים בפורד GT40.

==מותו==
ב-2 ביוני 1970 בחן את דגם המקלארן M8D על מסלול המרוצים גודווד באנגליה. במהלך הנסיעה החלק האחורי של המכונית איבד יציבות בשל המהירות. כתוצאה מכך הרכב הסתחרר, ירד מהמסלול ופגע בעמוד בטון. מקלארן נהרג באופן מיידי.

==קישורים חיצוניים==

* 

* 
* [http://www.over-drive.co.il/מקלארן-מסורת-של-מהירות/ מקלארן: מסורת של מהירות], באתר Over Drive
* 

==הערות שוליים==

קטגוריה:נהגי מכוניות מרוץ ניו זילנדים
קטגוריה:מתחרים במרוץ 24 השעות של לה מאן
קטגוריה:ילידי 1937
קטגוריה:נפטרים ב-1970
טריומף Stag

טריומף Stag (באנגלית: Triumph Stag) היא מכונית ספורט מתוצרת יצרנית הרכב הבריטית טריומף, אשר יוצרה בין השנים 1970–1977.

מדגם זה יוצרו 25,939 יחידות. 6,780 יחידות יוצאו, מהן 2,871 לארצות הברית.

== "טריומף Stag"==

* 2 דלתות
* נוסעים: 2+2
* מתלים - מסוג "MacPherson strut"

==תצורות "טריומף Stag"==
* 2+2 - גג קשיח
* 2+2 - קבריולה
* 2+2 - קבריולה, גג נפתח הבנוי על קורות הגנה (נפתח בהפרדה לימין ולשמאל מעל מושבי הנוסעים הקדמיים, ובהפרדה אחידה מעל מושבי הנוסעים האחוריים, מכונה גג צורת "T")

==סדרות "טריומף Stag"==
* "Early Mk I" (יוצר בשנת 1970)
* "Mk I" (יוצר בין השנים 1971-1973)
* "Mk II" (יוצר בשנת 1973)
* "Mk III" (קרוי גם: "Late" Mk II", יוצר בין השנים 1974-1977)

== תמונות ==
<gallery mode="packed" heights="120">
קובץ:1973 Triumph Stag (4659024464).jpg | "טריומף Stag", שנת 1973 (גג קשיח)
קובץ:1974 Triumph Stag (6285561286).jpg | "טריומף Stag", שנת 1974 (גג קשיח)
קובץ:1973 Triumph Stag (14077382087).jpg | "טריומף Stag", שנת 1973 
קובץ:1974 Triumph Stag - Flickr - The Car Spy (10).jpg | "טריומף Stag", שנת 1974 - מבט לתא הנהג 
קובץ:1974 Triumph Stag - Flickr - The Car Spy (5).jpg | "טריומף Stag", שנת 1974 - מבט למושב האחורי
קובץ:1974 Triumph Stag - Flickr - The Car Spy (3).jpg | "טריומף Stag", שנת 1974 - מבט לתא הנהג
קובץ:1974 Triumph Stag - Flickr - The Car Spy (4).jpg | "טריומף Stag", שנת 1974 (גג צורת "T")
קובץ:1974 Triumph Stag - Flickr - The Car Spy (2).jpg | "טריומף Stag", שנת 1974 - מבט ל-לוח המחוונים
קובץ:1974 Triumph Stag - Flickr - The Car Spy (7).jpg | "טריומף Stag", שנת 1974
קובץ:Opnamen in Amsterdam voor James Bond film Diamonds are Forever, Sean Connery a, Bestanddeelnr 924-7002.jpg | "טריומף Stag" סדרת "Mk I" (גג צורת "T")
קובץ: 1975 Triumph Stag (25067981369).jpg | "טריומף Stag", שנת 1975 - קבריולט
קובץ:1976 Triumph Stag 3.0.jpg | "טריומף Stag", שנת 1976 - קבריולט
קובץ:Rétromobile 2017 - Triumph Stag MKII -1976 - 002.jpg | "טריומף Stag", שנת 1976 - קבריולט (גג צורת "T")
קובץ:1974 Triumph Stag - Flickr - The Car Spy (25).jpg | "טריומף Stag", שנת 1974 - קבריולט (גג צורת "T")
קובץ:1974 Triumph Stag - Flickr - The Car Spy (20).jpg | "טריומף Stag", שנת 1974 - קבריולט (גג צורת "T")
קובץ:1974 Triumph Stag - Flickr - The Car Spy (15).jpg |מנוע V8 "טריומף Stag", שנת 1974 
</gallery>

==ראו גם==
* טריומף
* טריומף רודסטר
* טריומף GT6

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
Stag
קטגוריה:דגמי מכוניות שהושקו ב-1970
קטגוריה:מכוניות בריטיות
ואסיל קווצ'נטירדזה

וסילי שלבוביץ' קווצ'נטירדזה (בגאורגית: ვასილ შალვას ძე კვაჭანტირაძე וְאָסִיל שָׁלֵּוַוס-דְּזֶה קְוַוצָּ'נְטִירַדזָה, ברוסית: Василий Шалвович Квачантирадзе, 4 בינואר 1907 - 9 בפברואר 1950) היה הצלף היעיל ביותר של ברית המועצות במלחמת העולם השנייה. הוא הצטרף לשורות הצבא האדום בשנת 1941, והרג 215 קצינים וחיילים גרמניים בעת המערכה במדינות הבלטיות. במהלך מבצע בגרטיון בקיץ 1944 חיסל קווצ'נטירדזה עוד כ-300 חיילי אויב נוספים, וסך הכל נזקפו לזכותו 534 הריגות ודאיות במהלך המלחמה.

==ביוגרפיה==
קווצ'נטירדזה נולד בכפר קוֹנְצְ'קָאתִי בנפת אוזורגתי שבגאורגיה, בן למשפחת איכרים. עבד בחוות המשפחה וסייע לפרנסה עד שהצטרף למפלגה הקומוניסטית של ברית המועצות, דרכה יכל לרכוש השכלה בתחום החקלאות. עם זאת, תוכניתו לנסוע למוסקבה ולפתח קריירה נגדעה עם פרוץ המלחמה.

בשנת 1941 התגייס קווצ'נטירדזה לצבא האדום. בתוך זמן קצר הוא הוכיח את עצמו והראה שיש לו פוטנציאל להיות צלף. הוא פעל בשיתוף פעולה עם צלף סובייטי בכיר נוסף בשם פיודור אוחלופקוב, ועד לתום המלחמה הגיע מניין החיסולים הכולל של שניהם ל-644 הרוגים. משנת 1941 ועד סיום המלחמה בשנת 1945, נזקפו לזכותו 534 צליפות מאושרות, 215 מהן הושגו במערכה במדינות הבלטיות. הוא התמקד בעיקר בהריגת קציני אויב, אך הרג גם חיילים רבים וצלפים אחרים. במהלך קרב אחד בבלארוס, כותרה יחידתו על ידי חיילים גרמנים, אך הוא הצליח לצלוף ולהרוג לבדו 60 חיילי אויב באמצעות ירי ממקומות מחבוא מוסווים. הודות לפעולותיו, לא הצליחו הגרמנים לכבוש את הכפר, שהיה בעל חשיבות צבאית רבה, ויחידת תגבורת סובייטית שהגיעה לזירה, הצליחה להדוף אותם ולהכריע את הקרב.

הודות להישגיו במלחמה זכה קווצ'נטירדזה לעיטור גיבור ברית המועצות, עיטור לנין, עיטור הדגל האדום (פעמיים), עיטור המלחמה הפטריוטית (פעמיים) ועיטור הכוכב האדום.

קווצ'נטירדזה פרש משירות בצבא האדום עם תום הלחימה, ולאחריה קיבל משרה של יו"ר קולחוז. הוא מת ב-9 בפברואר 1950 בגיל 43.

==ראו גם==
* סימו האוהא
* איוון סידורנקו
* מתהאוס הצנהאור
* וסילי זייצב

==קישורים חיצוניים==

==הערות שוליים==

קטגוריה:צלפים
קטגוריה:אנשי הצבא האדום במלחמת העולם השנייה
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור הכוכב האדום
קטגוריה:מקבלי עיטור המלחמה הפטריוטית הגדולה
קטגוריה:אנשי צבא גאורגים
קטגוריה:סובייטים שנולדו ב-1907
קטגוריה:נפטרים ב-1950
המיצלולוז

המוטיב השכיח ביותר בהמיצלולוז
המיצלולוז הוא רב סוכר מסועף, אשר בדומה לתאית (צלולוז) מצוי כמעט בכל הצמחים בדופן התא. ישנם מספר רב-סוכרים מסועפים שונים (מורכבים מחד-סוכרים שונים או עם מבנה שונה) שמוגדרים כהמיצלולוז, בהם ארבינוקסילן המורכב מהחד-סוכרים אראבינוז וקסילוז. בניגוד לתאית שהיא חזקה, בעלת מבנה גבישי וחסינה להידרוליזה, להמיצלולוז יש מבנה אקראי ואמורפי, וחוזקו נמוך. הוא עובר הידרוליזה בקלות על ידי תמיסה מדוללת של חומצה או בסיס, וכן על ידי מגוון רחב של אנזימים.

== הרכב ==
הרב-סוכרים: קסילאן , גלוקורונוקסילאן , ארבינוקסילן , גלוקומאנאן וקסילוגלוקאן נחשבים כולם להמיצלולוז.

רב-סוכרים אלו מורכבים מחד-סוכרים שונים ומגוונים. לעומת זאת, צלולוז מורכב רק מהחד-סוכר גלוקוז. המיצלולוזים לעומת זאת עשויים להכיל במקום או בנוסף לגלוקוז גם קסילוז, מנוז, גלקטוז, רמנוז , אראבינוז ועוד. המיצלולוזים מכילים את רוב סוגי סוכרי ה-D-פנטוז, ולעיתים גם כמויות קטנות של סוכרי L-פנטוז. בדרך כלל קסילוז הוא החד-סוכר הנפוץ ביותר בהמיצלולוז, אבל בעץ של חשופי זרע למשל דווקא מנוז הוא המצוי באחוז הגבוה ביותר. המיצלולוזים עשויים להכיל לא רק סוכרים רגילים, אלא גם את הצורות החומציות שלהם, כמו חומצה גלוקורונית.

== מבנה ==
בניגוד לצלולוז, המיצלולוז מורכב משרשרות חד-סוכרים קצרות יותר – 500–3,000 יחידות בכל פולימר, לעומת 7,000–15,000 יחידות בכל פולימר בצלולוז. כמו כן הצלולוז הוא פולימר ישר ללא הסתעפויות, בעוד המיצלולוז הוא מסועף.

== בתאי צמחים ==
המיצלולוז מוטמעים בדופנות תא של צמחים, לעיתים בצורה של שתי וערב – הם נקשרים בעזרת פקטין לתאית על מנת ליצור רשת של סיבים החוצים זה את זה.

ההמיצלולוז מיוצר בתוך מערכת גולג'י של התא.

== קישורים חיצוניים ==

* 
== הערות שוליים ==

קטגוריה:רב-סוכרים
עמירם הלוי

עמירם הלוי (נולד ב-11 ביולי 1944) חקלאי במקצועו. לשעבר יושב ראש איגוד הכדורסל בישראל.

==ביוגרפיה==
הלוי נולד במושב כפר יהושע ומתגורר שם עד היום. למד בבית הספר התיכון ע"ש חיים גרינברג בקריית טבעון, בן מחזורם של יעל שאלתיאלי, יוסף שלזינגר ויעקב כתריאל.

שירת בצה"ל בחטיבת הצנחנים. לאחר שירותו הצבאי עבר קורס מאמנים בכדורעף במכון וינגייט. ולאחר מכן הועסק כמורה לחינוך גופני במועצה אזורית עמק יזרעאל, ב-1976 מונה כרכז ספורט במועצה אזורית קישון. במקביל שפט במשחקי כדורסל, והיה פעיל באיגוד הכדורסל.

ב-2014 נבחר כיו"ר איגוד הכדורסל לאחר כהונה קצרה של הרמטכ"ל לשעבר דני חלוץ וב-2016 נבחר לקדנציה שנייה.

בין פעילויותיו ניתן לציין את ארגון אליפות אירופה בכדורסל 2017 בישראל ומאבקו להקנות עדיפות לנבחרת ישראל בכדורסל על הקבוצות. באותה שנה הכריז על בנק הפועלים, כנותן החסות הראשי של נבחרות ישראל.

ב-2019 נבחר להיות חבר הנהלת בפיב"א אירופה.

ב-מאי 2024 סיים את תפקידו כיו"ר איגוד הכדורסל<ref></ref>.

==קישורים חיצוניים==
* 
* 
* 
* 
* 
* [http://ibasketball.co.il/%D7%99%D7%95%D7%A8-%D7%90%D7%99%D7%92%D7%95%D7%93-%D7%94%D7%9B%D7%93%D7%95%D7%A8%D7%A1%D7%9C-%D7%A2%D7%9E%D7%99%D7%A8%D7%9D-%D7%94%D7%9C%D7%95%D7%99-%D7%90%D7%A0%D7%99-%D7%92%D7%90%D7%94-%D7%95/ יו”ר איגוד הכדורסל, עמירם הלוי: “אני גאה ושמח על השותפות האמיתית שהצלחנו ליצור עם בנק הפועלים”] winner, 25/6/2018
* 

==הערות שוליים==

קטגוריה:בוגרי בית הספר התיכון ע"ש חיים גרינברג
קטגוריה:עסקני כדורסל ישראלים
קטגוריה:אנשי חינוך ישראלים
קטגוריה:שופטי כדורסל ישראלים
קטגוריה:מורים לחינוך גופני
קטגוריה:כפר יהושע: אישים
קטגוריה:ישראלים שנולדו ב-1944
דני עברי

דני עברי (נולד ב-1956) הוא ראש המועצה האזורית משגב<ref></ref> החל מהבחירות לרשויות המקומיות בשנת 2018<ref></ref>.

עברי עוסק בניהול, בהנהגה ובהתערבות במשברים בהתיישבות, בכל סוגי היישובים ובכל סוגי המשברים במשך שנים רבות. החל מתחומי התעשייה, החקלאות, התיירות והמסחר, ודרך גיבוש וביצוע תוכניות לשינוי ארגוני ושינוי תרבותי, וכן פיתוח ובנוי קהילתיים וחברתיים. כראש מועצה, מדווח דני עברי על העשיה בתחומים אלה ביומן עשיה שבועי - [https://www.misgav.org.il/%D7%9E%D7%99%D7%95%D7%9E%D7%A0%D7%95-%D7%94%D7%A9%D7%91%D7%95%D7%A2%D7%99-%D7%A9%D7%9C-%D7%A8%D7%90%D7%A9-%D7%94%D7%9E%D7%95%D7%A2%D7%A6%D7%94/ יומנו של ראש המועצה]<ref></ref>.

== ביוגרפיה ==
עברי נולד ב-1956 בניו יורק שבארצות הברית, ועלה לישראל עם הוריו ב-1969.

הוריו, ד"ר יוג'ין וינר וד"ר אניטה וינר, היו פעילים חברתיים בקהילה היהודית, ודני התחנך במוסדות חינוך יהודיים דתיים עד עליית משפחה לישראל. אביו היה רב קונסרבטיבי, מבין המנהיגים היהודים שהתייצבו לתמיכה במאבקו של ד"ר מרטין לותר קינג נגד האלימות והאפליה של האפרו-אמריקאים בדרום ארצות הברית בשנות ה-60. המשפחה התגוררה בקנדה ועברה לניו יורק כשאביו של וינר עשה שם דוקטורט בסוציולוגיה.

הוריו הפכו לאנשי סגל בכירים באוניברסיטת חיפה בחוג לסוציולוגיה ובבית הספר לעבודה סוציאלית בהתאמה ובהמשך היו פעילים ב"ג'וינט" ברוסיה ובמדינות ברית המועצות לשעבר.

עברי נקלט בהצלחה כתלמיד עולה בבית הספר התיכון הריאלי בחיפה.

עברי הצטרף בתיכון לגרעין שלימים הגיע בחלקו למושב שיתופי יודפת. עברי שירת בצה"ל כלוחם וכמש"ק בחטיבת הצנחנים בשנים 1974–1977 בשרות סדיר וכן בשנים 1978–2003 במילואים.

אחרי שחרורו משירות סדיר עבד בחברת "נאות הכיכר" כמדריך טיולים, מדריך בכיר, וכן כמנהל תפעול של החברה בדרום חצי האי סיני עד תחילת הנסיגה ב-1979, והמשיך בעת לימודיו בעבודה חלקית עד להשלמת הנסיגה מסיני ב-1983.

בשנים 1983–1990 עסק בענף הצאן ביודפת וכן בנושאי קרקעות וביטחון.

החל מ-1990 עסק בתפקידי ניהול מרכזים, עסקיים וקהילתיים ביודפת.

בשנת 2000 החל לעבוד כעצמאי בגיבוש וביצוע תוכניות הבראה, הסדרי חובות, רכישות ומיזוגים, ושינויים ארגוניים בקיבוצים ובחברות בבעלות קיבוצית.

נשוי למינדי מ-1978, אב לחמישה ילדים. המשפחה שימשה כמשפחת אומנה במשך שנים רבות. כל ילדיו ונכדיו מתגוררים ביודפת.

אחיו, דייוויד וינר, היה סגן הסנגור הציבורי ומרצה לפילוסופיה ואתיקה, והתאבד ב-2005.

== השכלה ==
*מדריך תיירים מוסמך - בית הספר לתיירות - משרד התיירות
*Bed - לימודי ארץ ישראל חינוך והוראה ותעודת הוראה, מכללת בית ברל 1984
*לימודי תעודה - בקרה עסקית ומנהל עסקים - תל"ם - אונ' תל אביב 1994
*MPA - ניהול פיננסי ומנהל ציבורי, Clark University COPACE, 1996

== פעילות עסקית ==
במסגרת עבודתו כמנהל עסקי ומנהל עסקי בכיר ביודפת וביישובים אחרים רבים עסק בפעילויות עסקיות מגוונות.

חקלאות: ביסוס ענף טיפוח וייצור פקעות ובצלי פרחים וענפי המטעים ביודפת, גידול ירקות וגידולי שדה קונבנציונלים ואורגנים בבקעת הירדן, הגליל העליון התחתון והמערבי, חוף הכרמל ועמק בית שאן.

תעשייה: תכנון אסטרטגי, תכנון וביצוע תוכניות הבראה, רכישות ומיזוגים.

תיירות: תכנון אסטרטגי וביצוע תוכניות השקעה, מיזוגים ורכישות ב-25 מיזמים תיירותיים.

==הערות שוליים ==

קטגוריה:ראשי המועצה האזורית משגב
קטגוריה:בוגרי בית הספר הריאלי
קטגוריה:בוגרי המכללה האקדמית בית ברל
קטגוריה:יודפת: אישים
קטגוריה:ישראלים ילידי ארצות הברית
קטגוריה:עולים בשנות ה-1960
קטגוריה:ישראלים שנולדו ב-1956
טריומף סופר 9

טריומף סופר 9 (באנגלית: Triumph Super 9) היא מכונית משפחתית מהודרת, מתוצרת יצרנית הרכב הבריטית טריומף, אשר יוצרה בין השנים 1931–1933.

סך הכול יוצרו 9,000 יחידות.

=="טריומף סופר 9"==

* מחירו של דגם "טריומף סופר 9" בשנת 1931, עמד על 185 לירות שטרלינג.

* מחירו של דגם "טריומף סופר 9" קבריולה, בשנת 1933, עמד על 198 לירות שטרלינג.

* מערכת חשמל - 12 וולט

* מעצורים: הידראולים סוג "Drum brake"

==תצורות "טריומף סופר 9"==

* 4 דלתות - סדאן
* 4 דלתות - קבריולה (סגנון "Torpedo")
* 2 דלתות - קבריולה (סגנון "Torpedo")

==תמונות==
<gallery mode="packed" heights="140">
קובץ:TriumphSuper9Prototype.jpg | "טריומף סופר 9" 
קובץ:KV3479-KX7137 101010 CPS (5072738494).jpg | "טריומף סופר 9", שנת 1932 (משמאל)
קובץ:TriumphSuper9Tourer.jpg | "טריומף סופר 9" - קבריולט, 4 דלתות
קובץ:TriumphSouthernCross.jpg | "טריומף סופר 9" - קבריולט, 2 דלתות
</gallery>

==ראו גם==
* טריומף
* טריומף 10/20 

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:מכוניות קבריולה
סופר 9
קטגוריה:דגמי מכוניות שהושקו ב-1931
קטגוריה:מכוניות בריטיות
האד (סרט, 1963)

האד (באנגלית: Hud) הוא סרט קולנוע אמריקאי משנת 1963 בבימויו של מרטין ריט עם פול ניומן, מלווין דאגלס, פטרישה ניל וברנדון דה ווילד בתפקידים הראשיים.

התסריט מבוסס בצורה קלה על הרומן Horseman, Pass By של לארי מקמרטי מ-1961. העלילה מתרכזת בקונפליקט בן הומר בנון, בעל חווה ישר ובין בנו הסורר האד על רקע מחלת הפה והטלפיים הפוגעת בחווה. לוני, נכדו הצעיר מתלבט בין מי להזדהות.

פטרישה ניל זכתה בפרס אוסקר לשחקנית הטובה ביותר אף על פי שהיא משחקת רק 22 דקות. זה התפקיד הקצר ביותר בתולדות הקולנוע עליו הוענק פרס של תפקיד ראשי. היא זכתה גם בפרס באפט"א לשחקנית הזרה הטובה ביותר.

מלווין דאגלס זכה בפרס אוסקר לשחקן המשנה הטוב ביותר. הצלם ג'יימס וונג האוו זכה בפרס אוסקר לצילום הטוב ביותר.

כן היה הסרט מועמד לעוד ארבעה פרסי אוסקר: המשחק (פול ניומן) הבימוי (מרטין ריט), התסריט והעיצוב האמנותי.

מרטין ריט, פטרישה ניל, פול ניומן ומלווין דאגלס היו מועמדים גם לפרס גלובוס הזהב.

==תקציר העלילה==
בחווה חקלאית לגידול בקר בטקסס גרים בעל החווה הומר בנון (מלווין דאגלס) עם בנו האד (פול ניומן), נכדו הצעיר לוני (ברנדון דה ווילד) ועוזרת הבית אלמה בראון (פטרישה ניל).
אלמה מנהלת את משק הבית והאד נמשך אליה אבל היא משתדלת להתרחק ממנו לאחר ניסיון מר שהיה לה מהגרוש שלה.
האד מבלה את הלילות בשתייה בחיזורים אחרי נשים נשואות ובקטטות בפאב בעיירה. אחיינו לוני בן ה-17 מלווה אותו לפעמים ומעריץ אותו.
בין הומר להאד יש ריב ממושך שמקורו בתאונת דרכים בה נהרג אביו של לוני בשעה שהאד היה הנהג.
כאשר פרה צעירה נמצאת מתה מבקש הומר להזמין וטרינר כדי לברר אם לא מדובר במחלת הפה והטלפיים. האד מתנגד לכך ורוצה למכור את העדר לפני שיתגלה שהוא חולה. הומר מהדור המבוגר מתנגד לכך בתוקף בגלל עקרונות היושר שלו אף על פי שהוא יודע שזה עלול להרוס את החווה. האד מאשים את הומר כי העדר שקנה במקסיקו הוא האשם בהפצת המחלה. הוויכוחים בין הומר להאד מחריפים ובאחד מהם אומר הומר כי הוא לא מאמין שיהיה לו בן כזה. האד מתחיל להשתכר, נכנס לחדרה של אלמה ומתחיל לתקוף אותה מינית במטרה לאונס ורק לוני שמגיע לחדרה, מושך אותו ממנה.
הבדיקות הוטרינריות מאשרות שהעדר נגוע במחלת הפה והטלפיים והומר עם האד, לוני ופועלי החווה יורים בעדר וקוברים אותו.
המשק נהרס, אלמה עוזבת והומר נמצא על ידי האד ולוני בלילה לאחר שנפל מסוס ונפצע. הוא מת בזרועות האד ומילותיו האחרונות הם להאד כי כעת הוא יהיה בעל החווה כפי שרצה תמיד. לוני עוזב את החווה לאחר שנוכח ביחסו של האד להומר ואלמה. האד חוזר לבדו, שותה פחית בירה ומתבונן בחיוך דרך החלון. יש לו תוכניות להחכיר את שטח החווה לקידוחי נפט.

==קישורים חיצוניים==

* 

* 
* 

קטגוריה:סרטי שחור-לבן אמריקאיים
קטגוריה:סרטים מבוססי ספרים
קטגוריה:סרטי דרמה אמריקאיים
טריומף 1500, טריומף 1500TC

טריומף 1500, טריומף 1500TC (באנגלית: Triumph 1500 & 1500TC) הן מכוניות משפחתיות מתוצרת יצרנית הרכב הבריטית טריומף, אשר יוצרו בין השנים 1970–1973 (טריומף 1500), ובין השנים 1973–1976 (טריומף 1500TC).

=="טריומף 1500"==
* יוצר בין השנים 1970-1973
* 4 דלתות
* 5 נוסעים
* יוצרו 66,353 יחידות

=="טריומף 1500TC"==
* יוצר בין השנים 1973-1976
* 4 דלתות
* 5 נוסעים
* יוצרו 22,549 יחידות

==תאוצות "טריומף 1500, טריומף 1500TC"==
* תאוצת דגם "טריומף 1500" בין 0-100 קמ"ש היא 16.5 שניות. 
 
* תאוצת דגם "טריומף 1500TC" בין 0-100 קמ"ש היא 14.8 שניות.

==תמונות==
<gallery mode="packed" heights="120">
קובץ:Triumph 1500 1493cc registered March 1974 so apparently from after they switched away from fwd.JPG | טריומף 1500 שנת 1974
קובץ:BabyBlue6.jpg | טריומף 1500
קובץ:2011.09.25.162501 Triumph 1500 Handschuhsheim Heidelberg.jpg | טריומף 1500
קובץ:Demolition of Norwood College, Harrogate, 1972 - geograph.org.uk - 496977.jpg | טריומף 1500
</gallery>

<gallery mode="packed" heights="110">
קובץ:Triumph 1500 TC Jan 1976 1493cc.jpg | טריומף 1500TC, שנת 1976
קובץ:Triumph 1500TC Nov 1973.JPG | טריומף 1500TC, שנת 1973
קובץ:DMOT Vehicles.JPG | טריומף 1500TC
</gallery>

==ראו גם==
* טריומף
* טריומף 1300
* טריומף 2000

==קישורים חיצוניים==
 (טריומף 1500)
 (טריומף 1500TC)
* (טריומף 1500)

==הערות שוליים==

קטגוריה:מכוניות משפחתיות
1500
קטגוריה:דגמי מכוניות שהושקו ב-1970
קטגוריה:מכוניות בריטיות
היינריך קארו

היינריך קארו (בגרמנית Heinrich Caro; 13 בפברואר 1834 - 11 בספטמבר 1910) היה כימאי יהודי גרמני.

==ביוגרפיה==
קארו נולד בפוזנן פולין לשמעון קארו ועמליה לבית שניצלר, יהודים חילונים מהמעמד הבינוני גבוה, שהיו ספוגים בתרבות הגרמנית

קארו למד בבית ספר בפוזן, ובשנת 1842 עברה המשפחה לברלין, כדי לעקוף את המגבלות שהוטלו על יהודים בפוזן.

בספטמבר 1852 סיים קארו את לימודיו התיכוניים, ובאוקטובר 1852 החל ללמוד כימיה בבית הספר המקצועי המלכותי בברלין. במקביל הוא לקח קורסים באוניברסיטת הומבולדט.

בשנת 1855, בהמלצת מוריו, הוא לקח משרה של שוליה במחקר כימי בתחום דפוס הטקסטיל, במילהיים על הרוהר. חוזה ההעסקה כללה התחייבות לשלוש שנים, בהכנסה נמוכה, אך המשכורת שיכל לקבל לאחר ההכשרה הייתה מאוד גבוהה.

במשך 10 חודשים בשנים 1857–1858 יצא קארו לשירות צבאי בברלין, ועל כן עבודתו במילהיים התארכה עד אוקטובר 1859.

בשנת 1859 עבר למנצ'סטר אנגליה, ויצר קשרים עם אוגוסט וילהלם פון הופמן, פיטר גרייס (Peter Griess), וויליאם הנרי פרקין (William Henry Perkin), שהשפיעו על עבודתו.

במהלך שהותו באנגליה מצא דרך חדשה לייצור מובאין, גילה את האינדולין המומס באלכוהול, והוציא עם עמיתים פטנט על צבע צהוב המכונה הצהוב של מנצ'סטר.

בשנת 1866 שב לגרמניה למשרה בכימיה בהיידלברג. בשנת 1868 הוא מונה למנהל הטכני של BASF, תפקיד בו החזיק עד 1890. גם לאחר מכן, המשיך קארו בקשרים לחברת BASF, בתור יועץ. לקארו מיוחסת התפתחות החברה מחברה יחסית קטנה לחברת ענק חובקת עולם. בכתבה בעיתון בתחילת 1920 נמנתה עבודתו עם אלו של פריץ הבר ונתן גרינשטיין כאחראיות להתפתחות המואצת של התעשייה הכימית הגרמנית לאחר מלחמת העולם הראשונה.

==קישורים חיצוניים==

==הערות שוליים==

קטגוריה:כימאים יהודים
קטגוריה:כימאים גרמנים
קטגוריה:פוזנן: אישים
קטגוריה:גרמנים שנולדו ב-1834
קטגוריה:גרמנים שנפטרו ב-1910
המכון למחקר יישומי - ירושלים

המכון למחקר יישומי - ירושלים (באנגלית: Applied Research Institute - Jerusalem, או ARIJ) הוא ארגון חוץ ממשלתי פלסטיני שהוקם בשנת 1990, אשר משרדו הראשי בבית לחם שבגדה המערבית. ארגון ARIJ פעיל במיזמים מחקריים בתחומי ניהול משאבי טבע, ניהול מים, חקלאות בת-קיימא, קידום נשים ודינמיקה פוליטית של פיתוח בשטחים הפלסטיניים.
בשנת 2014 הופיע המכון ברשימת ארגונים שקוראים לאנשים בעולם להצטרף לחרם על ישראל במסגרת ה-BDS. על פי עמותת NGO monitor, לארגון מדיניות אנטי ישראלית הכוללת תמיכה ב-BDS, "שימוש במוטיבים אנטישמיים קלאסיים" כנגד ישראל ושימוש בעובדות שקריות.

==מיזמים של המכון ==

למכון מספר מיזמים כדוגמת חיזוק ארגוני זכויות אדם פלסטינים, מיצוי מקורות השגת מים וקידום הקמת מדינה פלסטינית.

===טיפול בפסולת עצי זית===
ב-2011, בשיתוף עם מכון מחקרי בברמרהאפן, אוניברסיטת אקסטרמדורה, והמכון לטכנולוגיית ממברנה, של המועצה הלאומית האיטלקית למחקר, החל הארגון במיזם בנושא טיפול בפסולת עצי זית בשטחי הרש"פ. הפרויקט ממומן על ידי האיחוד האירופי.

==קישורים חיצוניים==
* 
* [http://www.poica.org אתר POICA]
* [http://olitreva.org Sustainable Treatment and Valorization of Olive Mill Waste in Palestine]

==הערות שוליים==

קטגוריה:הרשות הפלסטינית: ארגונים
קטגוריה:מכוני מחקר
טריומף GT6

טריומף GT6 (באנגלית: Triumph GT6) היא מכונית ספורט, 2.5 דלתות (2 דלתות צד + חלון אחורי נפתח), בתצורת קופה, מתוצרת יצרנית הרכב הבריטית טריומף, אשר יוצרה בין השנים 1966–1973.

יוצרו 40,626 יחידות.

==סדרות "טריומף GT6"==
* "Mk I" (יוצר מיוני 1966-ספטמבר 1968, יוצרו 15,518 יחידות).
* "Mk II" (יוצר מיולי 1968-דצמבר 1970, יוצרו 12,066 יחידות).
* "Mk III" (יוצר מאוקטובר 1970-דצמבר 1973, יוצרו 13,042 יחידות).

==תאוצות "טריומף GT6"==
* בין 0-60 מייל (96.5 קמ"ש) 11.1 שניות (דגם סדרת "Mk I").
* בין 0-60 מייל (96.5 קמ"ש) 10.5 שניות (דגם סדרת "Mk II"). 
* בין 0-60 מייל (96.5 קמ"ש) 10.0 שניות (דגם סדרת "Mk III").

== תמונות ==
<gallery mode="packed" heights="120">
קובץ:Triumph GT6 Mk1 in Morges 2012 - Front.JPG | "טריומף GT6" סדרה "Mk1"
קובץ:Triumph GT6.jpg | "טריומף GT6" סדרה "Mk1"
קובץ:Triumph GT6 (9906892283).jpg | "טריומף GT6" 
קובץ:Triumph GT6 MK1 Blaye 2013 03.JPG | "טריומף GT6" סדרה "Mk1"
קובץ:Triumph - Flickr - mick - Lumix(2).jpg | "טריומף GT6" סדרה "Mk2"
קובץ:Triumph retouch.jpg | "טריומף GT6" סדרה "Mk2"
קובץ:Triumph GT6 Mk.3 (1973-74) (27207038650).jpg | "טריומף GT6" סדרה "Mk.3"
קובץ:1971 Triumph GT6 (2720836957).jpg | "טריומף GT6", שנת 1971 סדרה "Mk.3" - מבט לתוך הרכב
קובץ:1971 Triumph GT6 (2720836941).jpg | "טריומף GT6", שנת 1971 סדרה "Mk.3"
קובץ:1971 Triumph GT6 (2720836955).jpg | "טריומף GT6" סדרה "Mk.3"
קובץ:Triumph GT6 MK3 1973 5.JPG | "טריומף GT6" סדרה "Mk.3" - מבט לתא הנהג
קובץ:Nationale oldtimerdag Zandvoort 2010, 1972 TRIUMPH GT 6 MK III, 56-09-US pic1.JPG | "טריומף GT6" סדרה "Mk.3"
</gallery>

==ראו גם==
* טריומף
* טריומף איטליה
* טריומף TR2
* טריומף TR3
* טריומף TR5
* טריומף Stag

==לקריאה נוספת==
* [https://www.google.co.il/search?q=Triumph+GT6&tbm=isch&source=iu&ictx=1&fir=fcEF8VioATMgqM%253A%252CiI_CBFai9nvrUM%252C_&usg=__PqVjTEpm39bJuePZdySkarsBnJg%3D&sa=X&ved=0ahUKEwj8kabZiLLZAhUSJlAKHT2ZC6IQ9QEIOTAD#imgrc=fcEF8VioATMgqM: "טריומף GT6" - תמונות]

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קופה
GT6
קטגוריה:דגמי מכוניות שהושקו ב-1966
קטגוריה:מכוניות בריטיות
יחסי הודו – ניו זילנד

יחסי הודו–ניו זילנד הם היחסים הדיפלומטיים בין הרפובליקה של הודו לבין ניו זילנד.

==היסטוריה==
[[ראש ממשלת ניו זילנד ג'ון קי וראש ממשלת הודו נרנדרה מודי בפגישה בוושינגטון, ארצות הברית, 2016]]
שתי המדינות היו בעברן חלק מהאימפריה הבריטית והן חברות כיום בחבר העמים הבריטי. 
היחסים בין שתי המדינות כוננו בשנת 1952 אך לא היו הדוקים תחילה. להודו כיום יש שגרירות בוולינגטון הבירה, וקונסוליה באוקלנד. לניו זילנד שגרירות בניו דלהי, קונסוליה במומבי, לשכות סחר בניו דלהי ומומבי וקונסול דיפלומטי בצ'נאי.

המדינות ייסדו ועדת סחר משותף בשנת 1983 והן דנו ביצירת הסכם סחר חופשי בין שתיהן או באמצעות ברית מדינות מזרח אסיה אך דיונים אלו לא הבשילו לכדי הסכם, בשל חוסר הסכמה בנוגע לסובסידיות חקלאיות. המדינות חתמו בשנת 1986 על אמנה למניעת כפל מס. כמו כן חתמו על הסכם למניעת העלמות מס.

באפריל 2016 ביקר בניו זילנד נשיא הודו פרנב מוקהרג'י. היה זה ביקור ראשון של נשיא הודי בניו זילנד. בהמשך שנה זו ביקר ראש ממשלת ניו זילנד ג'ון קי בהודו. לביקור נלוו אנשי עסקים מארצו.

בתחום היחסים הצבאיים, כוחות ניו זילנדים והודים היו שותפים לכוח שמירת השלום בקוסובו ובסודאן. 

בשנת 2015 ייצאה הודו לניו זילנד סחורה ב-379 מיליון דולר וייבאה סחורה בסך 419 מיליון דולר, כאשר הודו מייבאת בעיקר עץ, פחם עץ, צמר, פרוות, פירות, אגוזים, ועורות גולמיים. ניו זילנד מייבאת מהודו בעיקר מוצרים רפואיים, פנינים, אבנים יקרות, כלי רכב וחלפים לרכב, מוצרי טקסטיל, מכונות, פלסטיק ומוצרי פלסטיק.

בניו זילנד חיה אוכלוסייה של כ-175,000 איש ממוצא הודי. ההגירה מהודו לניו זילנד החלה במאה ה-19. כ-61,000 אזרחי הודו ביקרו בניו זילנד ב-2017.

==שיתוף פעולה בתחום ההשכלה==
בשנת 2012 נוסד ביוזמת אוניברסיטת ויקטוריה בווילינגטון מכון המחקר ניו זילנד-הודו שנועד לעודד מחקרים הנוגעים להודו למחקרים בנוגע ליחסי המדינות.
בשנת 2017 הוגשו 9429 בקשות לאשרות סטודנט בידי אזרחי הודו, ירידה לעומת כ-25000 בקשות ב-2015. בניו זילנד שוהים כ-23,000 סטודנטים הודים, כאשר ממדינה אחת בלבד מגיעים יותר סטודנטים זרים ללמוד בניו זילנד.

==קישורים חיצוניים==

* [https://www.google.co.il/url?sa=t&source=web&rct=j&url=http://fsi.mea.gov.in/Portal/ForeignRelation/Breif_for_MEA_Website_Dec_2016_new.pdf&ved=2ahUKEwj38u67w7fZAhVFrRQKHakFAocQFjAEegQIAxAB&usg=AOvVaw3rwj0ZuqoX8hDdxYjp3RfO Brief on India-New Zealand Relations ] באתר משרד החוץ ההודי

* [http://www.hciwellington.in/index.php India - New Zealand Relation]באתר high commision of india

==הערות שוליים==
חפרפרות

חפרפרות (שם מדעי: Talpinae) היא תת-משפחה אחת מבין שלוש שבמשפחת החפרפרתיים. בנוסף תת-משפחת החפרפרות נקראת גם חפרפרות העולם הישן או חפרפרות העולם הישן וקרובותיהן.

חפרפרות אלה חיות בעיקר מתחת לקרקע, וכל המינים בקבוצה זו, למעט חפרפרת חדף אמריקאית, חיות באירואסיה. כמו כן, לרוב המינים בקבוצה זו יש כפות רגליים קדמיות המתמחות בחפירה בזכות הטפרים. המינים בקבוצה זו ניזונים בעיקר מחרקים וחסרי חוליות אחרים.

== מיון ==
[[דסמן המושק]]
[[חפרפרת חדף אמריקנית מתה]]
[[חפרפרת ארוכת-זנב]]
*תת-משפחה חפרפרות (Talpinae)
**שבט דסמנים (Desmanini)
***סוג ומין יחיד דסמן הפירנאים (Galemys pyrenaicus).
***סוג ומין יחיד דסמן המושק (Desmana moschata).
**שבט Neurotrichini
***סוג Neurotrichus
****חפרפרת חדף אמריקנית (Neurotrichus gibbsii)
****Neurotrichus polonicus
****Neurotrichus skoczeni
***סוג Quyania
**שבט Scaptonychini
***סוג ומין יחיד חפרפרת ארוכת-זנב (Scaptonyx fusicaudus).
**שבט Talpini
***סוג חפרפרת (talpa).
****חפרפרת אלטאי (Talpa altaica)
****חפרפרת עיוורת (Talpa caeca)
****חפרפרת קווקזית (Talpa caucasica)
****חפרפרת אירופית (Talpa europaea)
****חפרפרת האב דוד (Talpa davidiana)
****חפרפרת לבנטית (Talpa levantis)
****חפרפרת ספרדית (Talpa occidentalis)
****חפרפרת רומית (Talpa romana)
****חפרפרת בלקנית (Talpa stankovici)
***סוג Euroscaptor
****חפרפרת סינית גדולה (Euroscaptor grandis)
****החפרפרת של קלוס (Euroscaptor klossi)
****חפרפרת ארוכת-אף (Euroscaptor longirostris)
****חפרפרת ההימלאיה (Euroscaptor micrura)
****חפרפרת הר יפנית (Euroscaptor mizura)
****חפרפרת קטנת שיניים (Euroscaptor parvidens)
****Euroscaptor subanura
****Euroscaptor malayana
***סוג Mogera
****חפרפרת אכיגו (Mogera etigo)
****חפרפרת יפנית קטנה (Mogera imaizumii)
****חפרפרת בודדת (Mogera insularis)
****חפרפרת קאנו (Mogera kanoana)
****חפרפרת קובה (Mogera kobeae)
****חפרפרת גדולה (Mogera robusta)
****חפרפרת יפנית (Mogera wogura)
****חפרפרת סנקאקו (Mogera uchidai)
***סוג ומין יחיד חפרפרת זנב-לבן (Parascaptor leucura).
***סוג ומין יחיד חפרפרת קצרת-פנים (Scaptochirus moschatus).
**שבט Urotrichini
***סוג ומין יחיד חפרפרת חדף אמיתית (Dymecodon pilirostris).
***סוג ומין יחיד חפרפרת חדף יפנית (Urotrichus talpoides).

== קישורים חיצוניים ==

קטגוריה:בעלי חיים שתוארו ב-1814
קטגוריה:טקסונים שתוארו בידי גוטהלד פישר פון ולדהיים
קטגוריה:חפרפרתיים
חפרפרת ספרדית

חפרפרת ספרדית (שם מדעי: Talpa occidentalis) היא מין במשפחת החפרפרתיים ומצויה בפורטוגל וספרד.
החפרפרת ניזונה מתולעים, חרקים כמו פרפרים, חיפושיות, צרצריים וזחליהם, מרבי-רגל, נדלים ורכיכות. עונת הרבייה היא בין ספטמבר למאי.
== קישורים חיצוניים ==

==הערות שוליים==

קטגוריה:חפרפרתיים
קטגוריה:ספרד: יונקים
קטגוריה:פורטוגל: יונקים
קטגוריה:בעלי חיים שתוארו ב-1907